PROGRAMUL CONŢINE MATERIALE NERECOMANDATE ANUMITOR PERSOANE
NERECOMANDAT MINORILOR
2021 SINALOA, MEXIC
Numai ce au sosit.
20.000 de pastile.
Pastile M30.
M30 sunt la mare căutare în Statele Unite.
M30 era iniţial oxicodonă.
OXICODONA E UN ANALGEZIC OPIOID
Am încercat să luăm M30 din farmacii, dar a fost greu.
Cartelul s-a gândit să ni le facem singuri.
Să adăugăm fentanil.
FENTANILUL E UN OPIOID ARTIFICIAL, CARE DĂ DEPENDENŢĂ.
DE 66 DE ORI MAI PUTERNIC DECÂT OXICODONA.
Te loveşte puternic şi e mai eficient.
Acum le facem cu fentanil.
La treabă !
Compartimentul secret e perfect pentru pastile M30.
Aici, pastilele costă 75 de cenţi bucata.
În SUA, o pastilă costă patru dolari.
Deci vor plăti 80.000 $.
SUA CONSUMĂ PESTE 80% DINTRE ANALGEZICELE PRESCRISE ÎN LUME.
E afacerea perfectă, dar e un drog foarte puternic.
E un drog care ucide.
Acest drog ajunge în Los Angeles, California.
DIN 1999, CALMANTE CA OXICODONA
AU UCIS 277.000 DE AMERICANI
SUA şi-a făcut propriul popor dependent de asta.
Sistemul lor medical a creat valul de oxicodonă.
Ei au început.
Lăsaţi lumea asta îngustă şi faceţi-vă de cap.
Inamicul public numărul unu al Americii e abuzul de droguri.
Heroina distruge totul.
Analgezicele pe reţetă au creat un număr uriaş de dependenţi.
Oamenii mor...
Opiul înseamnă bani care cresc în pom.
Infracţiunile şi abuzul de droguri merg mână în mână.
Toată lumea a înţeles că războiul împotriva drogurilor
a fost un eşec total.
Trebuie să ne întrebăm cum am ajuns aici.
Jonathan a fost un copil amuzant.
Iubitor, generos. Avea mulţi prieteni.
Era foarte sociabil.
Sunt Tina Reed. Fiul meu era dependent de oxicodonă.
Avem amintiri frumoase cu Jonathan.
Până într-o dimineaţă, când am intrat în camera lui
şi stătea la marginea patului,
cu mâinile pe comodă, ascunzând ceva,
şi avea o bancnotă după ureche.
"Ce faci, prizezi cocaină ?"
I-am desfăcut mâinile şi am văzut o pudră albastră.
Mi-a zis: "Sunt calmantele mele, mamă".
Apoi mi-a dat cu flit, de parcă nu era mare lucru.
Era atât de naiv, încât urma să moară.
Era naiv. A fost foarte trist.
OXICODONĂ 1 TABLETĂ LA PATRU ORE
Am văzut pastila, m-am uitat pe sticlă şi primul lucru scris era:
South Florida Pain Clinic, pe Oakland Park Boulevard.
Proprietarii, Chris George şi fratele lui,
au profitat de atâţia oameni,
au curmat atâtea vieţi
şi au creat o epidemie de durere.
Faptul că am un frate geamăn m-a făcut o persoană competitivă.
Jeff m-a ajutat să-mi depăşesc limitele.
Sunt Chris George, fost proprietar al South Florida Pain
şi American Pain, cea mai mare clinică pentru dureri din lume.
CHRIS GEORGE REGELE OXICODONEI
Anii 1990.
Crescând în sudul Floridei, eram puţin nebuni.
Dădeam multe petreceri, ne antrenam.
POLIŢIA PALM BEACH
Eram cunoscuţi drept cei mai răi oameni din zonă,
pentru că făceam prostii şi făceam probleme.
BULETIN FOTO POLIŢIA DIN PALM BEACH
Nu era ceva grav, dar ieşeam mult în evidenţă.
Când eram mic, voiam să fac bani şi să-mi deschid o afacere.
În ultimul an de liceu, eu şi fratele meu luam steroizi.
Am vrut să găsesc o cale să o fac legal
şi de aceea am început să le iau de la un doctor.
Era un doctor tânăr, destul de relaxat,
părea dispus să facă orice.
Lui i-a venit ideea cu clinica de tratare a durerii.
Nu părea să fie ceva în neregulă cu ea.
Nici nu ştiam ce e oxicodona.
El urma să consulte pacienţii
şi să le prescrie calmante celor care aveau dureri.
Eu urma să conduc afacerea.
Dar am făcut calculele, şi nu ni s-a părut grozav.
Dar, în afaceri, trebuie să-ţi asumi riscuri,
şi noi aşa am făcut.
ÎN MARTIE 2008, CHRIS DESCHIDE O CLINICĂ
ÎN FORT LAUDERDALE.
JEFF GEORGE DESCHIDE O CLINICĂ ÎN WEST PALM BEACH
CLINICĂ PENTRU DURERE
Era un cabinet obişnuit.
Le prescriam medicamente ca să-i ajut pe cei cu dureri.
Fără fizioterapie, fără injecţii sau altceva.
Dar nu ştiam nimic despre administrarea unui cabinet medical.
Derik Nolan era unul dintre cei mai buni prieteni ai mei.
L-am sunat: "Vrei să lucrezi aici ?"
Am lucrat în construcţii toată viaţa.
Nici nu ştiam ce e o clinică pentru durere.
Evident, am vrut să facem totul cât mai legal posibil.
Am sunat la Antidrog, la Sănătate, la toată lumea.
Nu erau prevederi pentru a deschide o clinică de tratare a durerii.
Îţi trebuia doar autorizaţie de la Antidrog.
Un medic autorizat comanda medicamentele
şi le puneam în seif.
Pare o nebunie, dar suntem în America.
DERIK NOLAN MÂNA DREAPTĂ
Nu ştiam nimic despre calmante.
În primele două zile, am început să văd mai clar.
Mă întrebam peste ce am dat aici.
Luam doar bani gheaţă. Dacă aveai peste 18 ani,
fără acte, primeai medicamente.
Cam 240 de pastile
de oxicodonă de 30 de miligrame.
OXICODONĂ 30 MG
Când vorbim despre oxicodonă, vorbim despre o pastilă de heroină.
1996 CU 12 ANI ÎN URMĂ
Oxicodona era pe piaţă în SUA de zeci de ani,
pentru bolnavii de cancer în stare terminală.
În 1996, compania farmaceutică Purdue Pharma
voia să transforme acest medicament generic într-un succes uriaş.
34 DE MILIOANE DE ADULŢI SUFERĂ DE DURERI CRONICE
Aşa că Purdue lansează o campanie genială de marketing,
cu multiple faţete, deghizată în educaţie.
Tratarea durerii e o problemă majoră de sănătate publică.
Au redenumit oxicodona, pentru dureri cronice,
precum durerea de spate.
Oxicontin e leacul.
OXICONTIN ARE EFECT.
Aceste medicamente sunt mult mai sigure, mai puternice
şi mai versatile decât credeam.
Credem că ar trebui folosite mult mai mult
pentru tot felul de dureri cronice.
Purdue a promovat Oxicontin,
susţinând că nu dă dependenţă
când e folosit la tratarea durerii.
Mai puţin de 1% dintre pacienţii care iau opioide devin dependenţi.
Toată lumea a crezut afirmaţia lor,
care s-a dovedit complet neadevărată.
PÂNĂ ÎN 2000,
OXICONTIN ERA PRINTRE CELE MAI BINE VÂNDUTE MEDICAMENTE DIN SUA.
ADUCÂND FIRMEI PURDUE PHARMA UN MILIARD DE DOLARI PE AN
2008
Habar n-aveam că sunt atât de mulţi suferinzi.
Cel puţin aşa spuneau ei.
Afacerea creştea exponenţial,
mai repede decât se aştepta oricine.
Peste noapte,
a crescut de la 10 la 20 de pacienţi pe zi, la 30 la 60 şi 120.
În şase luni, câştigam cel puţin 50.000-60.000 $ pe zi.
Când am ajuns la serviciu, era coadă în jurul clădirii.
Am lucrat până la ora 23:00.
Aveam nevoie de mai mulţi doctori.
Pe internet, sunt o mulţime de servicii
de recrutare de doctori, dar cer o grămadă de bani.
Aşa că am zis să angajăm un doctor de pe Craigslist.
De pe Craigslist, unde îţi cumperi o canapea
sau angajezi o escortă, dacă vrei.
Programul e de luni până vineri, de la 09:00 la 17:00,
iar salariul variază
de la 2.000 $ la 10.000-20.000 $ pe săptămână.
Rezultatele au fost grozave. Medici de urgenţă,
un oftalmolog, unul de familie, mulţi chirurgi plasticieni.
Dacă aveai autorizaţie să scrii reţete, erai angajat.
În primele şase luni trei sau patru medici lucrau la clinică.
Mereu am avut încredere în doctori.
Te duci la doctor pentru ajutor. Ai încredere în decizia lui.
Sunt medici cu studii superioare,
însă fiul meu nu avea dureri.
Dr Enock Joseph era doctorul al cărui nume apărea
pe un flacon de la clinica din Florida.
Dr Enock Joseph era ginecolog.
Un ginecolog să-i prescrie calmante fiului meu. Nu cred.
Senzaţia e de-a dreptul euforică. Te furnică tot corpul.
Fiind heroină sintetică, mi se făcea rău fără pastilă.
Nu mai mâncam, nu dormeam şi nu mă puteam opri.
Singura eliberare posibilă era următoarea pastilă.
Mă numesc JD. Am fost dependent de opioide mulţi ani
şi client al clinicii lui Chris George.
Prin 2007, lucram într-un birou de telemarketing.
Oamenii se drogau
din pricina plictiselii de la locul de muncă.
Majoritatea celor de acolo se drogau cu cocaină, crack şi pastile.
Oamenii se băteau în birou.
Era ca în Lupul de pe Wall Street
dar cu mai puţini bani.
Era acolo şi am vrut să încerc şi eu.
Atunci am început să consum opioide.
Prietenii îmi dădeau sfaturi.
Spune-i doctorului că te doare rău genunchiul.
Partea bună la durere
e că nimeni nu ştie dacă e reală sau nu.
Aveam un doctor la care mergeam,
dar, fiind un doctor bun, primeam medicamente în cantităţi mici.
Abia îmi ajungeau.
A trebuit să găsesc altă modalitate de a face rost de pastile
şi aşa am ajuns la clinicile pentru durere.
Prima dată când am mers la clinica din Florida de Sud,
îmi amintesc că am parcat maşina
şi am văzut oameni la coadă, pe jumătate în comă, adormiţi.
Unde sunt ? Sigur e ceva ilegal.
Am emoţii. Intru şi totul decurge ca de obicei.
Doamna de la recepţie ia banii şi completezi un formular.
Doctorul te întreabă: "Ce se întâmplă ?"
"Mă doare genunchiul."
Mi-a zis să-mi mişc piciorul.
"Ce tare doare !" O minciună sfruntată.
Şi pleci cu reţeta
pentru 320 de pastile de oxicodonă.
Când să plec, mi s-a spus:
"Dacă vrei, ţi le dăm noi." "Bine."
E ca un ghişeu unic.
Mă duc la maşină, zdrobesc două pastile şi prizez.
Era evident că încercau să vândă cât mai multe pastile,
cât mai multor oameni.
2001 CU ŞAPTE ANI ÎN URMĂ
Oxicontin a devenit rapid
unul dintre cele mai bine vândute medicamente din lume.
Oxicodona este ingredientul principal din Oxicontin.
Reţetele pentru morfina sintetică
au crescut de la 300.000, la aproape şase milioane.
E neobişnuit ca o substanţă controlată
să fie promovată atât de agresiv.
Mulţi se întreabă dacă reclama şi vânzarea agresivă a Oxicotinului
nu contribuie la epidemia de abuzuri care cuprinde întreaga ţară.
Când pacienţii încep să prezinte simptomele dependenţei,
un specialist de la Purdue Pharma inventează termenul pseudodependenţă.
Pseudodependenţa e un termen nou
pentru un pacient care pare dependent de droguri
pentru că ia analgezice.
Pseudodependenţa e un comportament confundat cu dependenţa de droguri.
Problema nu era că pacientul devenea dependent,
ci că medicul nu-i dădea o doză destul de mare.
Asta ar spune un traficant de droguri.
E un model de afaceri magnific şi foarte profitabil,
care a fost practicat pe stradă, apoi de Purdue Pharma.
DIN 1996 PÂNĂ ÎN 2008,
PRODUCŢIA DE OXICODONĂ A CRESCUT CU 1.180%,
PÂNĂ LA 70.000 KG PE AN.
VÂNZĂRILE DE OXICONTIN TREC DE 2 MILIARDE $ PE AN
Dependenţa de opioide distruge familii.
Jonathan devenea alt om când era drogat.
Nu-l înţelegeai. Nu putea merge.
Nu e persoana iubită. Nu e.
E acolo, undeva, dar parcă a dispărut.
Se schimba ceva, chiar şi în ochii lui.
Ştiam că trebuie să fac ceva.
Mereu pe fază şi, de obicei, pe urmele cuiva.
Sunt Carmel Cafiero, de la Canalul 7. Cine e şeful aici ?
Carmel Cafiero era printre cei mai buni.
Oamenii spun... Nu-mi pune aia în faţă.
Cred că mai am scrisoarea pe care i-am scris-o.
N-o voi uita niciodată pe Tina.
E una dintre cele mai curajoase mame.
Mă numesc Carmel Cafiero, reporter de investigaţie
de aproape 50 de ani.
Când am aflat, am mers la clinică într-o dubă sub acoperire.
Oamenii luau pastile, mergeau în parcări,
le trăgeau pe nas şi se injectau.
Nimeni nu-şi dădea seama ce se întâmplă.
Chris George conducea un loc
unde se prescriau reţete pentru oricine venea.
Am decis să-l confrunt.
Am deschis uşa şi ea a ieşit din tufişuri.
Bună dimineaţa.
Christopher George operează legal clinica pentru durere.
Avem poze cu oameni care prizează,
se injectează în parcare după ce au ieşit de la clinică.
Ce aveţi de spus despre ce se întâmplă aici ?
Nu cred că aveţi dreptate.
Asta e tot ce aveţi de spus ?
I-am spus că se înşela şi am plecat,
pentru că nu ştia cine era persoana respectivă.
Poate era un pacient.
Cel mai probabil, da.
Ea făcea speculaţii, dar nu-mi pasă.
Bună dimineaţa !
Voiam să vorbim cu doctorul de la clinică.
Conform arhivelor,
dr Dr Enock Joseph e specialist în obstetrică şi ginecologie.
Când a venit doctorul, ne-am uitat unul la altul
şi Chris a zis: "Du-te şi adu-l."
Aveţi autorizaţie pentru analgezice ?
N-a răspuns la întrebările despre clinica de tratare a durerii.
M-a înfuriat foarte tare.
Dar ceea ce făceau ei era legal,
pentru că doctorii scriau reţete pentru pastile.
Dacă vrei, mă poţi face de râs,
dar nu încalc nicio lege şi nu-mi pasă.
Nu contează dacă oamenilor le place sau nu.
Opiniile lor nu o fac ilegală,
nici faptul că nu le place ce fac.
Ştiu că unii oameni au abuzat de medicamente,
alţii sunt dependenţi de droguri, fie că e 1% sau 80%,
mereu va exista un procent.
Ştiam că sunt dependenţi de droguri ?
Absolut.
Nu cred că le lua cineva oral, aşa cum li s-a prescris.
Nici nu intram în toaleta pacienţilor.
Introduceau acul, îl scoteau şi sângele ţâşnea.
Erau stropi de sânge pe pereţi,
pe toalete, pe podea, peste tot.
Sincer să fiu, ajunsesem indiferent.
Afacerea creştea,
aşa că probabil ajungeam la 150 de pacienţi pe zi.
ŞASE LUNI DE LA DESCHIDERE
150 DE PACIENŢI PE ZI 875.000 DE PASTILE PE LUNĂ
1.300.000 $
Nu sunt un om rău.
Am început să văd problema morală a ceea ce se întâmpla aici.
Eram traficanţi legali de droguri.
Era ca în Vestul Sălbatic.
Puteam face tot ce voiam.
Veneau oameni din Kentucky, Tennessee,
de peste tot, iar lucrurile au scăpat de sub control.
Zona Apalaşilor e una dintre cele mai sărace regiuni din America.
Kentucky, Virginia de Vest, sudul Ohio, estul Tennessee.
Munca e foarte grea. E industrială sau minieră.
E multă suferinţă fizică şi economică
în acea regiune, de multe decenii.
Purdue a început să vizeze statele din zona Apalaşilor,
aşa că s-a dezlănţuit o campanie de vânzări
cu misiunea de a vizita medici,
şi de a-i convinge să vândă narcotice,
de parcă ar fi medicamente fără reţetă.
Ideea s-a răspândit
şi a prins rădăcini şi în restul Americii.
În momentul în care a dat naştere
unei populaţii de americani dependenţi de opioide,
adevărul a început să iasă la iveală.
Azi a apărut la ştiri un calmant prescris din motive greşite.
Oxicontin e cel mai bine vândut medicament, pacienţii sunt convinşi,
dar se dovedeşte a da dependenţă,
Trataţi-l ca şi cum ar fi o armă încărcată.
O mărturisire uimitoare astăzi.
Oxicontin, care a fost promovat ca un medicament-minune,
care poate opri durerea, fără a da dependenţă,
se dovedeşte a fi fost o minciună intenţionată.
Producătorii faimosului analgezic Oxicontin
au pledat vinovat în faţa curţii federale din Virginia.
Procurorii spun că Purdue Pharma ştia, cu peste zece ani în urmă,
că medicamentul său dă dependenţă.
Purdue Pharma trebuie să plătească o amendă de 600.000.000 $,
una dintre cele mai mari împotriva unei companii farmaceutice.
634 de milioane de dolari erau mulţi bani pentru o amendă,
dar adevărul e că, pe atunci, făceau miliarde vânzând Oxicontin.
ÎNTRE 1996 ŞI 2007, PURDUE PHARMA A CÂŞTIGAT 10 MILIARDE $ CU OXICONTIN.
DIN 1996 PÂNĂ ÎN 2007 DECESELE DIN SUPRADOZĂ DE OPIOIDE DEPĂŞESC 135.000
Procesul nu împiedică vânzarea de Oxicontin.
Guvernul spune că e sigur, dacă e folosit corect.
În zona Apalaşilor, unii doctori au renunţat,
clinicile şi fabricile de pastile au început să se închidă.
Mulţi oameni cu probleme grave legate de droguri
au început să caute alte surse de pastile.
FLORIDA NU ARE PROGRAM DE MONITORIZARE
PERMIŢÂND PACIENŢILOR SĂ CUMPERE REŢETE DE LA MAI MULTE CLINICI
2008 UN AN MAI TÂRZIU
Când am deschis, pacienţii erau mai mult localnici.
Cu timpul,
peste 90% dintre pacienţi erau din alte state.
Vorbim de sute de mii de persoane
care veneau în Florida
pentru a face rost de medicamente.
Uită-te la numerele astea.
Aproape toate maşinile din parcare nu sunt din Florida.
Nu-mi păsa de ce vin, atât timp cât o făceau.
Nicio lege n-o interzicea.
Pe măsură ce afacerea creştea,
vorbeam cu Chris despre faptul că trebuie să ne mutăm.
Am găsit repede un alt loc, într-un parc industrial
iar South Florida Pain a devenit American Pain,
fiindcă aşa urma să fie
pe primele pagini ale cărţii de telefoane.
Chris a cumpărat panouri publicitare pe autostrada I95.
A fost cea mai bună investiţie în reclamă.
Era în drumul şoferilor care căutau o astfel de clinică,
cel mai important element în dezvoltarea afacerii.
Aveam 300 de clienţi pe zi.
18 LUNI DE LA DESCHIDERE
300 DE PACIENŢI PE ZI 1,5 MILIOANE DE PASTILE PE LUNĂ
2,6 MILIOANE DE DOLARI.
Făceam zilnic 100.000 $.
Ca să fie mai eficient, am zis să punem banii în saci de gunoi.
Iau banii, îi pun în sac şi-i dau pacientului medicamentul.
Totul se reducea la un proces rapid şi eficient,
de consultare a pacienţilor.
Fiind o afacere exclusiv cu numerar,
într-o săptămână puteau fi milioane de dolari.
Pe ce am cheltuit banii ? Pe orice vă vine în minte.
Mergeam în croaziere de jocuri de noroc,
în Vegas, cluburi de striptease, lupte UFC în LA
Super Bowl, vila Playboy.
Aveam un Mercedes, un Bentley, un Lamborghini.
Puerto Rico. Patru bărci. Insula Paradise din Bahamas.
Câteva case. Banii nu erau o problemă.
Afacerea creştea. Cumpăram tot ce voiam.
Acum îmi amintesc şi râd,
dar exact asta făceam.
Cât timp n-o dădeam în bară, era floare la ureche.
Pe 1 aprilie 2020,
am intrat în camera asta la ora 8:00 dimineaţa
şi mi-am găsit fiul zăcând în pat.
Avea ochii pe jumătate deschişi
şi o nuanţă albăstruie deasupra buzelor.
Ştiam că murise.
Aici a murit fiul meu.
Ştia să îmbrăţişeze ca nimeni altul.
E un copil iubitor şi frumos şi nu merita asta.
A venit pandemia şi nu s-a putut duce la şcoală.
Nu putea socializa cu prietenii. I-a fost foarte greu.
A decis să contacteze un traficant pe Snapchat.
Fiul meu credea că ia oxicodonă,
dar, de fapt, luase o pastilă contrafăcută cu fentanil.
A luat jumătate din pastilă, care l-a ucis.
Nu e o supradoză. E otrăvire.
ÎN SUA, ÎN 2020,
7.337 DE TINERI AU MURIT DE "SUPRADOZĂ ACCIDENTALĂ".
O CREŞTERE CU 50% FAŢĂ DE ANUL ANTERIOR
Companiile farmaceutice au creat criza.
În anii 2000, doctorii prescriau oxicodonă
ca pe bomboane, iar copiii mor şi azi din cauza asta.
Cum e posibil ?
Cum e posibil aşa ceva ?
2008 FORT LAUDERDALE, FLORIDA
Mii de oameni vin
de pe toată coasta de est până în sudul Floridei.
Vin oameni în dube, câte opt sau zece odată.
După un an de la deschidere,
mulţi oameni au copiat modelul nostru de afaceri.
Toţi încercau să fie ca noi.
ÎN 2009, CLINICA LUI CHRIS GEORGE
E UNA DINTRE CELE 115 CLINICI DIN DISTRICTUL BROWARD.
94% DIN TOATĂ OXICODONA PRODUSĂ ÎN SUA
ESTE DISTRIBUITĂ ÎN FLORIDA.
FABRICILE DE PASTILE DIN FLORIDA, MI-AU UCIS FIUL !
PASTILELE UCID !
Toţi aveam copii dependenţi de oxicodonă,
aşa că stăteam cu pancarte în faţa fabricii de pastile.
Poliţia băga capul în nisip
şi, între timp, oamenii îşi pierdeau viaţa.
Pe atunci, fiul meu, Jonathan, o luase razna.
Pierduse orice control.
Era eliberat condiţionat pentru că şofase drogat.
Nu l-am putut convinge să coopereze,
aşa că am decis să-l închidem.
Trebuie să fie închis. O să moară.
Vreau ca fiul meu să fie închis, într-un program de tratament.
TINA ÎŞI DENUNŢĂ FIUL PENTRU ÎNCĂLCAREA ELIBERĂRII CONDIŢIONATE.
JONATHAN E ARESTAT ŞI ÎNCEPE RECUPERAREA.
Am mers la poliţie şi am spus: "Vreau să depun plângere
împotriva unui traficant de droguri, medicul din această clinică."
"Chem un poliţist, să vorbească cu dv."
A venit şi a spus: "Ştim, ne ocupăm de asta deja."
Nu cred că ne-am dat seama
de amploarea anchetei
şi de ce urma să se întâmple.
JENNIFER TURNER AGENT SPECIAL
Am fost agentul principal în ancheta FBI
împotriva lui Chris George şi a American Pain.
Investigam cea mai mare organizaţie de trafic de droguri
din SUA, la acea vreme,
care funcţiona sub pretextul legalităţii.
Trebuia s-o oprim,
dar n-o puteam face
cât încă funcţiona legal în Florida.
A trebuit să găsesc un alt mod de a investiga cazul.
Ce era ilegal la afacerea asta?
Poliţiştii spun că totul a început aici,
cu această clinică de tratare a durerii, care s-a mutat.
Eram cei mai mari şi mai tari din lume, nu ?
Nimeni nu avea atâţia doctori
şi atâtea pastile.
Aveam totul, eram cei mai tari
şi nu se puteau pune cu noi. Totul era legal.
Trebuia să existe o cale de a-i opri.
Aveam nevoie de toate agenţiile
pentru a combate această problemă.
Am cooptat Agenţia Antidrog şi Fiscul.
Am început să interceptăm cu mandat
telefonul lui Chris George.
Am delegat şi 50 de poliţişti locali.
Făceau filaj, lucrau ca angajaţi sub acoperire
care intrau în clinică.
Ce se întâmpla în sala de aşteptare
era o nebunie totală.
Pacienţii sunt drogaţi, sunt stresaţi,
abia stau în picioare, darămite să meargă.
Apoi am aflat că Chris George deschide o nouă clinică.
Într-o fostă bancă.
Era timpul să ne luăm o clădire mai mare.
Am găsit vechea clădire a băncii, de 1.800 mp.
Am renovat locul, am mutat lucrurile în weekend
şi a doua zi funcţionam din plin.
Era uriaş. Nu avea ferestre. Era ca o fortăreaţă.
Avea o parcare de un hectar, cu sute de locuri de parcare.
Avea tot ce ne trebuia.
În punctul de vârf, aveam în jur de 600 de pacienţi pe zi,
iar asta genera în jur de 250.000 $, în numerar, pe zi.
23 DE LUNI DE LA DESCHIDERE 600 DE PACIENŢI PE ZI
3,5 MILIOANE PASTILE DE OXICODONĂ PE LUNĂ
5,2 MILIOANE DE DOLARI
- Forţam tot mai mult. - De ce ?
Nu ştiu. Bani, putere. Dă dependenţă.
Vrei tot mai mult şi mai mult.
M-am dus acolo să văd locul. Era enorm.
Chiar în ziua aceea îmi amintesc că am spus:
"Trebuie să-i punem capăt."
Dar ştiam că nu pot s-o fac singură.
Agentul special Kurt McKenzie s-a implicat total
şi a lucrat alături de mine.
Reputaţia mea era că, dacă-mi spuneai că ceva e imposibil,
răspundeam, "Bine", iar apoi încercam să fac ceva.
Emiteau enorm de multe reţete.
Cinci medici de la American Pain au prescris mai multă oxicodonă
decât toţi medicii din California.
Am vorbit cu specialişti în tratarea durerii
şi ne-au spus: "Narcoticele nu se dau aşa."
Trebuie să afli cauza durerii.
Ne-am dat seama că trebuie să ne concentrăm pe medici.
Dacă îi opream, opream întreaga operaţiune.
Am trimis ofiţeri sub acoperire,
cu camere video şi microfoane corporale.
Am vrut să stabilim un tipar de prescriere
al medicilor de la American Pain.
Notam când intra pacientul în cabinet...
...şi când ieşea.
Am studiat consultaţiile timp de peste o săptămână.
Consultaţia ar fi trebuit să dureze între o oră şi o oră şi jumătate.
Dar medicii de la American Pain reuşeau cumva să le termine
în trei minute şi 45 de secunde.
Trei minute şi 45 de secunde,
ca să ia între 300 şi 500 de narcotice
şi să iasă pe uşă.
E o operaţiune de trafic de droguri.
Aici nu se practică medicină.
3 MARTIE 2010
Pe 3 martie 2010,
am vrut ca Chris George să simtă că forţa guvernului federal
se îndreaptă asupra lui.
300 DE POLIŢIŞTI EFECTUEAZĂ O PERCHEZIŢIE
ÎN OPT CLĂDIRI ALE CLINICII AMERICAN PAIN.
Treaba mea era să conduc echipa care a executat percheziţia
acasă la Chris George.
Dragă, au mandat de percheziţie. Sunt în casă.
Poftim ?
Am găsit două puşti şi un pistol de 9 mm care erau furate.
DEŢINEREA UNEI ARME FURATE
SE PEDEPSEŞTE CU ZECE ANI DE ÎNCHISOARE.
O să mă bage la închisoare multă vreme.
Chris George vorbea la telefon cu iubita lui, Diana Pavnick.
Iubito, m-am nenorocit.
A fost prima dată când l-am auzit manifestându-şi emoţiile.
Era speriat.
Alerga speriat.
I-am luat bărcile, maşinile de lux.
I-am îngheţat conturile bancare
şi am făcut o mulţime de confiscări,
care au adus aproape 10.000.000 $.
Dar, mai important, am confiscat vreo 28.000 de fişe medicale.
CHRIS GEORGE E ARESTAT PENTRU DEŢINERE ILEGALĂ DE ARMĂ
ŞI I SE REFUZĂ CAUŢIUNEA.
Am început să analizăm atent decesele.
Am pus un analist să extragă 300 de nume la întâmplare
din dosarele pacienţilor.
Am aflat că 28 dintre cele 300 de persoane erau decedate.
Dacă aplicăm la cele 28.000 de persoane
despre care ştim că au vizitat clinica,
putem avea până la 2.800 de decese.
M-au făcut să par un criminal în serie.
Au spus că am ucis mai mulţi oameni decât la 11 septembrie.
Mi s-a părut o nebunie.
Chris George e un psihopat.
Nu simţea nimic şi nu-i păsa
că el era vinovat de moartea acelor oameni.
Chris George credea
că dacă cineva va fi acuzat
pentru activităţile ilegale din clinică,
vor fi medicii, nu el.
Un medic câştiga peste 1.000.000 $ pe an în clinica lor.
Erau traficanţi de droguri în halate albe, nimic altceva.
După ce au fost arestaţi, medicii au fost de acord să coopereze.
Medicii au început să declare
că eu le-am spus să prescrie cantităţi mari de medicament
şi să nu le pese de pacienţi. Aşa s-a construit cazul.
UN MEDIC RECUNOAŞTE CĂ 98% DINTRE PACIENŢI
ERAU DEPENDENŢI SAU TRAFICANŢI DE DROGURI.
Medicii ne-au oferit
proba finală de care aveam nevoie
şi au recunoscut
că şi-au vândut licenţa, ca să fie traficanţi pentru Chris George.
I-am spus că dovezile împotriva lui
erau suficiente pentru a-l trimite la închisoare pe viaţă.
A fost un fel de unealtă pentru a-l face să pledeze vinovat.
A fost cea mai grea decizie din viaţa mea.
ÎN IUNIE 2011, CHRIS GEORGE ÎNCEPE SĂ COOPEREZE CU FBI.
Am pledat vinovat pentru acuzaţia de complicitate la crimă organizată.
Am fost condamnat la peste 17 ani de închisoare.
Eram furios că-mi pot face aşa ceva.
Am pierdut totul.
Toată lumea mă turna,
deci cazul lor era din ce în ce mai solid.
Am pledat vinovat la acuzaţia de înşelătorie
şi am fost condamnat la 14 ani de închisoare.
Când judecătorul a spus 14 ani, parcă m-am trezit din somn.
11 MEDICI PRIMESC SENTINŢE DE PÂNĂ LA 78 DE LUNI.
Am închis cea mai mare organizaţie de trafic de droguri cu reţetă
din Statele Unite ale Americii.
E unul dintre cele mai mari lucruri pe care le-am făcut în cariera mea.
În anul de după închiderea American Pain
decesele cauzate de supradozele de oxicodonă din Florida
au scăzut cu 41%.
CLINICA LUI CHRIS GEORGE A DISTRIBUIT 20 DE MILIOANE DE PASTILE DE OXICODONĂ
ŞI A CÂŞTIGAT 40.000.000 $.
Au profitat din plin şi au distrus multe vieţi.
Când mă gândesc, îmi dau seama că şi eu aveam să mor.
Sută la sută.
Aş spune că mama mi-a salvat viaţa,
iar mama e Tina Reed.
Uneori mă întreb dacă-şi dă seama că eu am pus să fie arestat.
E minunat să vezi cât de departe a ajuns.
Suntem foarte norocoşi şi recunoscători.
Putea fi una dintre victime.
ÎN CEI DOI ANI ÎN CARE CHRIS GEORGE A ACTIVAT,
OPIOIDELE PRESCRISE AU UCIS PESTE 25.000 DE AMERICANI.
CHRIS GEORGE A FOST ELIBERAT ÎN FEBRUARIE 2022.
Ce urmează pentru Chris George ? Ce-i rezervă viitorul ?
Am ieşit de curând
şi am început să mă ocup de alte afaceri.
Vreau să văd cum e mai bine.
N-aş mai trece la calmante.
Dar sunt deschis la ceva din domeniul medical.
DACĂ TU SAU CINEVA CUNOSCUT VĂ LUPTAŢI CU DEPENDENŢA DE DROGURI,
NU SUNTEŢI SINGURI, EXISTĂ AJUTOR.
Traducerea: Cristian Oprea